8 నెలల కనిష్ఠ స్థాయి నమోదున్యూఢిల్లీ: భారత ఎగుమతుల రంగం వృద్ధి రేటు జూలై నెలలో 8 నెలల కనిష్ఠ స్థాయికి దిగజారి 3.94 శాతం వృద్ధికే పరిమితమైంది. దీంతో వాణిజ్య లోటు 1,144 కోట్ల డాలర్లకు పెరిగింది. 2016 నవంబర్లో నమోదైన 2.29 శాతం వృద్ధి తర్వాత ఇంత కనిష్ఠ వృద్ధి నమోదు కావడం ఇదే ప్రథమం. పెట్రోలియం, రసాయనాలు, సముద్ర ఉత్పత్తుల ఎగుమతులు పెరిగినప్పటికీ ఈ రంగంలో వృద్ధికి కీలకమైన ఫార్మా, ఆభరణాలు, వజ్రాలు, రెడీమేడ్ దుస్తుల ఎగుమతులు భారీగా క్షీణించడం ఇందుకు కారణం. మొత్తం మీద జూలైలో 2254 కోట్ల డాలర్ల (రూ.1,44,256 కోట్లు) ఎగుమతులు జరిగాయి. ఇదే సమయంలో దిగుమతుల్లో 15.42 శాతం వృద్ధి నమోదై 2945 కోట్ల డాలర్లకు (రూ.1,88,48 కోట్లు) చేరింది. ప్రధానంగా క్రూడాయిల్ దిగుమతులు 15 శాతం, బంగారం దిగుమతులు 95  శాతం పెరగడం ఇందుకు కారణమైంది. దీంతో వాణిజ్య లోటు 1,144 కోట్ల డాలర్లకు (రూ.73,216 కోట్లు) చేరిందని వాణిజ్య శాఖ గణాంకాలు తెలుపుతున్నాయి. కాగా ఏప్రిల్-జూలై నెలల మధ్య కాలంలో ఎగుమతులు 8.91 శాతం పెరిగి 9,475 కోట్ల డాలర్లకు (రూ. 6.06 లక్షల కోట్లు), దిగుమతులు 28.30 శాతం పెరిగి 14,625 కోట్ల డాలర్లకు (రూ. 9.36 లక్షల కోట్లు) చేరాయి. నాలుగు నెలల కాలంలో వాణిజ్య లోటు 5,150 కోట్ల డాలర్లుగా (రూ.3.30 లక్షల కోట్లు) నమోదైంది.
8 nelala kanishta sthaayi  namodunyudilli: bhaarata egumatula rangam vruddhi retu juulai nelalo 8 nelala kanishta sthaayiki digajari 3.94 saatam vruddhike parimitamaindi. deentho vaanijya lotu 1,144 kotla daalarlaku perigindi. 2016 navambarlo namodaina 2.29 saatam vruddhi tarvaata inta kanishta vruddhi namodu kaavadam ide pradhamam. petrolium, rasaayanaalu, samudra utpattula egumatulu periginappatiki ee rangamlo vruddhiki keelakamaina farma, aabharanaalu, vajraalu, redemade dustula egumatulu bhariga ksheeninchadam induku kaaranam. mottam meeda juulailoo 2254 kotla dalarla (roo.1,44,256 kotlu) egumatulu jarigai. ide samayamlo digumatullo 15.42 saatam vruddhi namodai 2945 kotla daalarlaku (roo.1,88,48 kotlu) cherindi. pradhaanamgaa crudail digumatulu 15 saatam, bangaram digumatulu 95  saatam peragadam induku kaaranamaindi. deentho vaanijya lotu 1,144 kotla daalarlaku (roo.73,216 kotlu) cherindani vaanijya saakha ganaankaalu teluputunnaayi. kaga epril-juulai nelala madhya kaalamlo egumatulu 8.91 saatam perigi 9,475 kotla daalarlaku (roo. 6.06 lakshala kotlu), digumatulu 28.30 saatam perigi 14,625 kotla daalarlaku (roo. 9.36 lakshala kotlu) cherayi. naalugu nelala kaalamlo vaanijya lotu 5,150 kotla dalarluga (roo.3.30 lakshala kotlu) namodaindi.